b'\n_START_ARTICLE_\nPinzano sild\n_START_PARAGRAPH_\nPinzano sild (itaalia keeles Ponte di Pinzano) on sild Kirde-Itaalias. Tagliamento j\xc3\xb5el paiknev 30 meetri k\xc3\xb5rgune ja 185 meetri pikkune raudbetoonist sild \xc3\xbchendab Pordenone provintsis asuvat Pinzano al Tagliamentot Udine provintsis asuva Ragognaga._NEWLINE_Esimese sel kohal olnud silla rajamist alustati 1903. aastal, sild p\xc3\xbchitseti sisse 1906. aasta 16. septembril. Valmimise ajal oli rajatis suurim raudbetoonist valmistatud sild Euroopas._NEWLINE_Kaks maailmas\xc3\xb5da \xc3\xbcle elanud silla kandekonstruktsioon sai tugevasti kannatada Tagliamento \xc3\xbcleujutuses 1966. aasta 4. novembril. Samale kohale ehitatud uus sild p\xc3\xbchitseti sisse 1970. aasta 19. m\xc3\xa4rtsil.'